laion/Wikipedia-Exotic huggingface dataset:
ასლან ფაღავა

ასლან ფაღავა (დ. 12 ნოემბერი, 1961, ბათუმი — გ. 2020, იქვე [წყარო არ არის მითითებული 555 დღე]) — ქართველი პოლიტიკოსი, იურისტი. 1977-1983 წლებში სწავლობდა საქართველოს ტექნიკურ უნივერსიტეტში და მიიღო მაგისტრის ხარისხი საავტომობილო ტრანსპორტის ინჟინერ-მექანიკოსისა. 1984 წლიდან 1987 წლამდე სწავლობდა კიევის საავტომობილო გზების ინსტიტუტში, როგორც ასპირანტი (დოქტორანტი)- საავტომობილო ტრანსპორტის ორგანიზაცია. 1998 წელს მოიპოვა ბათუმის შოთა რუსთაველის სახელმწიფო უნივერსიტეტის მაგისტრის ხარისხი სამართალმცოდნეობაში. 1998 წელს ის ასევე სწავლობდა აშშ-ს უმაღლესი სასამართლოს სასამართლო ადმინისტრირების სკოლაში. [წყარო არ არის მითითებული 555 დღე] 1977-1979 წლებში იყო ბათუმის მანქანათმშენებელი ქარხნის ზეინკალი. 1979–1980 წლებში ბათუმის საყოფაცხოვრებო მანქანათმშენებელი ქარხნის მატერიალურ ტექნიკური განყოფილების მეორადი ლითონის გადამუშავების სპეციალისტი. 1980–1988 წლებში ორთაბათუმის საშუალო სკოლის პედაგოგი (ავტომობილები და მოძრაობის წესები). 1988-1989 წლებში კოოპერატივ „ქვაბიშის“ თავმჯდომარე. [წყარო არ არის მითითებული 555 დღე] 1989-1991 წლებში ხელვაჩაურის რაიონის წარმოების და მომსახურების სფეროს კოოპერატივთა რაიონული გაერთიანების პრეზიდენტი. 1992 წელს აჭარის უზენაესი საბჭოს აპარატის მთავარი სპეციალისტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქართველ ტრადიციონალისტთა კავშირი“. 1996-2001 წლები აჭარის ავტონომიური რესპუბლიკის უზენაესი საბჭოს დეპუტატი. 1997-2002 წლებში იყო აჭარის ავტონომიური რესპუბლიკი იუსტიციის საბჭოს მდივანი. 2002-2003 წლებში საადვოკატო კომპანია „ადვოკატი პლიუსის“ ადვოკატი. 2003-2006 წლებში პოლიტიკის და ეკონომიკის ცენტრის დირექტორი. 2006-2008 წლებში სამშენებლო ჰოლდინგ „დასავლეთ საქართველოს ჰიდროს“ პრეზიდენტი. 2008-2014 წლებში კვლავ პოლიტიკის და ეკონომიკის ცენტრის დირექტორი. 2014-2018 წლებში პოლიტიკური კლუბ „მომავლის გზის“ გამგეობის თავმჯდომარე. [წყარო არ არის მითითებული 555 დღე] ასლან ფაღავა — საქართველოს პარლამენტის ოფიციალური საიტი ასლან ფაღავა — საქართველოს ბიოგრაფიული ლექსიკონი
ბესარიონ ფაჩუაშვილი

ბესარიონ ფაჩუაშვილი (დ. 18 სექტემბერი, 1955) — ქართველი პოლიტიკოსი. დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია – 91“. ბესარიონ ფაჩუაშვილი — საქართველოს პარლამენტის ოფიციალური საიტი
ოთარ ფაცაცია

ოთარ ფაცაცია (დ. 15 მაისი, 1929, სოფელი ინგირი, ზუგდიდის რაიონი — გ. 9 დეკემბერი, 2021) — ქართველი პოლიტიკოსი და ეკონომისტი, საქართველოს პრემიერ-მინისტრი 1993-1995 წლებში. 1955 წელს დაამთავრა ლენინგრადის ტექნოლოგიური ინსტიტუტი, ხოლო 1970 წელს ასპირანტურა. იყო ზუგდიდის ქაღალდკომბინატის დირექტორი. 1992-1995 წლებში იყო საქართველოს მე-3 მოწვევის პარლამენტის წევრი (ზუგდიდის მაჟორიტარი). 1993 წლის 20 აგვისტოდან 1995 წლის 5 ოქტომბრამდე საქართველოს პრემიერ-მინისტრი. 1995-1999 წლებში იყო საქართველოს მე-4 მოწვევის პარლამენტის წევრი (ზუგდიდის მაჟორიტარი). ოთარ ფაცაცია — საქართველოს ბიოგრაფიული ლექსიკონი ოთარ ფაცაცია — საქართველოს პარლამენტის ოფიციალური საიტი (მოძველებული / არქივი / ახალი არქივი) ყოფილი პრემიერ-მინისტრი ოთარ ფაცაცია დაჭრეს ↑ http://www.nplg.gov.ge/bios/ka/00017345/
არნოლდ ფენდერავა

არნოლდ ფენდერავა (დ. 24 ივლისი, 1942, სოფელი აჩიგვარა, გალის რაიონი) — ქართველი ინჟინერი, პოლიტიკოსი. 1969 წელს დაამთავრა ოდესის ჰიდრომეტეოროლოგიური ინსტიტუტის მეტეოროლოგიის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (ოჩამჩირედან მაჟორიტარი). 1995-1999 წლებში იყო საქართველოს მე-4 მოწვევის პარლამენტის წევრი (აფხაზეთიდან მაჟორიტარი). 1999-2004 წლებში იყო საქართველოს მე-5 მოწვევის პარლამენტის წევრი. არნოლდ ფენდერავა — საქართველოს ბიოგრაფიული ლექსიკონი არნოლდ ფენდერავა — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) არნოლდ ფენდერავა — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა) არნოლდ ფენდერავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
თორნიკე ფიფია

თორნიკე ფიფია (დ. 9 სექტემბერი, 1955 ) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი (წალენჯიხის მაჟორიტარი). თორნიკე ფიფია — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) თორნიკე ფიფია — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
ლევან ფრუიძე

ლევან ფრუიძე (დ. 24 თებერვალი, 1933, სოფელი ქვედა ჟოშხა, ამბროლაურის რაიონი, — გ. 17 ნოემბერი, 2021) — ქართველი ისტორიკოსი, ეთნოგრაფი, პუბლიცისტი. 1959 წელს დაამთავრა გორის პედაგოგიური ინსტიტუტის ისტორია-ფილოლოგიის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი პარტია „სამშობლო“. წვლილი შეიტანა მევენახეობის აღორძინებასა და ქართული ხორბლის ჯიშების პოპულარიზაციაში. დაჯილდოებულია ღირსების ორდენით (2003). ლევან ფრუიძე — საქართველოს ბიოგრაფიული ლექსიკონი ლევან ფრუიძე — საქართველოს პარლამენტის ოფიციალური საიტი
ირაკლი ქადაგიშვილი

ირაკლი ქადაგიშვილი (დ. 23 დეკემბერი, 1962) — ქართველი პოლიტიკოსი. 1992 წელს იყო საქართველოს რესპუბლიკის სახელმწიფო საბჭოს წევრი.1992-1995 წლებში იყო საქართველოს მე-3 მოწვევის პარლამენტის წევრი ეროვნულ–დემოკრატიული პარტიის“ სიით. 2020 წლიდან არის საქართველოს მე-10 მოწვევის პარლამენტის წევრი, თელავი-ახმეტა-ყვარელი-ლაგოდეხის მაჟორიტარი „ქართული ოცნება — დემოკრატიული საქართველოდან“. ირაკლი ქადაგიშვილი — საქართველოს პარლამენტის ოფიციალური საიტი ↑ ჯონსი ს., „საქართველო: პოლიტიკური ისტორია დამოუკიდებლობის გამოცხადების შემდეგ“ = Georgia: A Political History of Independence, თბილისი: სოციალური მეცნიერებების ცენტრი, 2013 [2012]. — გვ. 115, ISBN 978-9941-0-5972-8. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
დავით ქადაგიძე

დავით ქადაგიძე (დ. 29 იანვარი, 1940) — ქართველი პოლიტიკოსი. 1964 წელს დაამთავრა თბილისის სახელმწიფო უნივერსიტეტის დასავლეთ ევროპის ენების ფაკულტეტი (ინგლისური ენის განხრით). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მთიანი რეგიონის ხალხთა კავშირი“. დავით ქადაგიძე — საქართველოს ბიოგრაფიული ლექსიკონი დავით ქადაგიძე — საქართველოს პარლამენტის ოფიციალური საიტი
ნოდარ ქარცივაძე

ნოდარ ქარცივაძე (დ. 23 სექტემბერი, 1952, სოფ. ცივაძეები, ახლანდ. შუახევის მუნიციპალიტეტი) — ქართველი პოლიტიკოსი. დაამთავრა საქართველოს სახელმწიფო აგრარული უნივერსიტეტი (1979). 1992 წლის მარტიდან 1992 წლის ოქტომბრამდე შუახევის რაიონის გამგებელი. 1992-1995 წლებში იყო საქართველოს მე-3 მოწვევის პარლამენტის წევრი (მაჟორიტარი), საარჩევნო ბლოკი „სრულიად საქართველოს აღორძინების კავშირი“. 2004 წლის მაისიდან ნოემბრამდე კვლავ შუახევის რაიონის გამგებელია. 2006-2014 წლებში იყო შუახევის მუნიციპალიტეტის საკრებულოს წევრი (ფრაქცია „ჩვენი შუახევი“), 2014-2017 წლებში — შუახევის საკრებულოს თავმჯდომარე („ქართული ოცნება-დემოკრატიული საქართველო“), 2017 წლიდან — შუახევის საკრებულოს წევრი. ნოდარ ქარცივაძე — საქართველოს პარლამენტის ოფიციალური საიტი ნოდარ ქარცივაძე. შუახევის მუნიციპალიტეტი.
ამირან ქაშაკაშვილი

ამირან ქაშაკაშვილი (დ. 23 აგვისტო, 1953) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი (თერჯოლის მაჟორიტარი). ამირან ქაშაკაშვილი — საქართველოს პარლამენტის ოფიციალური საიტი
მერაბ ქაჯაია

მერაბ ქაჯაია (დ. 15 ოქტომბერი, 1933, სოფ. ურეხი, ხელვაჩაურის რაიონი — გ. 13 სექტემბერი, 2010) — ქართველი პოლიტიკოსი. დაანმთავრა შოთა რუსთაველის სახელობის ბათუმის სახელმწიფო პედაგოგიური ინსტიტუტის ისტორიის ფაკულტეტი და თბილისის სახელმწიფო უნივერსიტეტის სამართალმცოდნეობის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (ქედის მაჟორიტარი). მერაბ ქაჯაია — საქართველოს პარლამენტის ოფიციალური საიტი საქართველოს პარლამენტის წევრები 1990-2015 მერაბ ქაჯაია — საქართველოს ბიოგრაფიული ლექსიკონი
ზურაბ ქველაძე

ზურაბ ქველაძე (დ. 22 სექტემბერი, 1953) — ქართველი პოლიტიკოსი. 1975 წელს თბილისის სახელმწიფო უნივერსიტეტის გეოგრაფია-გეოლოგიის ფაკულტეტი.1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ სოციალისტური პარტია“. ზურაბ ქველაძე — საქართველოს ბიოგრაფიული ლექსიკონი ზურაბ ქველაძე — საქართველოს პარლამენტის ოფიციალური საიტი
გელა ქვლივიძე

გელა ქვლივიძე (დ. 28 ნოემბერი/28 დეკემბერი, 1940, თბილისი) — ქართველი ინჟინერი. 1963 წელსდ დაამთავრა საქართველოს პოლიტექნიკური ინსტიტუტის სამშენებლო ფაკულტეტი სამრეწველო და სამოქალაქო მშენებლობის სპეციალობით. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“. გელა ქვლივიძე — საქართველოს ბიოგრაფიული ლექსიკონი გელა ქვლივიძე — საქართველოს პარლამენტის ოფიციალური საიტი
გურამ ყორანაშვილი

გურამ ყორანაშვილი (დ. 22 თებერვალი, 1940, ბორჯომი) — ქართველი ისტორიკოსი. 1965 წელს დაამთავრა მოსკოვის სახელმწიფო უნივერსიტეტი. 1992-1995 წლებში იყო საქართველოს მე-3 მოწვევის პარლამენტის წევრი (მაჟორიტარი), საარჩევნო ბლოკი „ილია ჭავჭავაძის საზოგადოება“. გურამ ყორანაშვილი — საქართველოს ბიოგრაფიული ლექსიკონი გურამ ყორანაშვილი — საქართველოს პარლამენტის ოფიციალური საიტი
რევაზ შავიშვილი

რევაზ შავიშვილი (დ. 29 მაისი, 1955, თბილისი) — ქართველი პოლიტიკოსი, ფიზიკოსი. დაამთავრა თბილისის სახელმწიფო უნივერსიტეტის ფიზიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“. რევაზ შავიშვილი — საქართველოს ბიოგრაფიული ლექსიკონი რევაზ შავიშვილი — საქართველოს პარლამენტის ოფიციალური საიტი
ლუიზა შაკიაშვილი

ლუიზა შაკიაშვილი (დ. 13 მარტი, 1942, კარდანახი, ახლანდ. გურჯაანის მუნიციპალიტეტი — გ. 1 მარტი, 2012) — ქართველი პოლიტიკოსი, რეჟისორი. დაამთავრა შოთა რუსთაველის სახელობის სახელმწიფო თეატრალური ინსტიტუტის სამსახიობო ფაკულტეტი. 1966–1992 წლებში იყო საქართველოს ტელევიზიისა და რადიომაუწყებლობის სახელმწიფო კომიტეტის რეჟისორის თანაშემწე, რეჟისორი. 1983–1985 წლებში პოლიტპატიმარი. 1992–1995 წლებში საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „მშვიდობა“. ლუიზა შაკიაშვილი — საქართველოს პარლამენტის ოფიციალური საიტი ლუიზა შაკიაშვილი — საქართველოს ბიოგრაფიული ლექსიკონი
შავნისკარტა ტუკანი

შავნისკარტა ტუკანი, ტუკანი-არიელი (ლათ. Ramphastos vitellinus) — ფრინველი ტუკანისებრთა ოჯახისა. გავრცელებულია სამხრეთ ამერიკის ტყეებში; ტრინიდადიდან და კოლუმბიიდან ბრაზილიის ატლანტურ სანაპირომდე. მისი სხეულის სიგრძე დაახლ. 45 სმ-ს აღწევს, ნისკარტი 17 სმ-მდეა, მასა 300—430 გრამს შეადგენს. განსაკუთრებით ცვალებადი სახეობაა; ყველა გეოგრაფიული ფორმის საერთო მახასიათებელია შავი ნისკარტი, რომლის ფუძე ღია ფერისაა. კუდზედა მიდამოს შეფერილობა იცვლება თეთრიდან ყვითლამდე და წითლამდე, მკერდისა — შავიდან წითალმდე. ნომინალური ფორმას აქვს თეთრ-ყვითელი გულისპირი, მუქი თვალების გარშემო ცისფერი რგოლები, ნისკარტის ცისფერი ფუძე; იგი ბინადრობს ამაზონეთის ჩრდილო-აღმოსავლეთ ნაწილში, სამხრეთით — ამაზონის ქვემო წელამდე. უფრო ქვევით, მდინარის მეორე მხარეს, მას ცვლის მეორე ფორმა, რომელსაც ტუკანი-არიელი ეწოდება (ზოგჯერ თვლიან ცალკე სახეობად — R. ariel). მისი ნისკარტის ფუძე ყვითელი ან ნარინჯისფერია, გულისპირი ნარინჯისფერი, მკერდის ქვედა ნაწილი, კუდზედა მიდამო და კანი თვალის გარშემო წითელი, ფერადი გარსი ცისფერი. ძალიან მყვირალა ფრინველია, ხმა მაღალი, ძლიერი, წკავწკავისებრი ან ყიყინისებრია. იკვებება დიდი ზომის ნაყოფებით, ხშირად — ბანანით; ამის გარდა ჭამს ფეხსახსრიანებს, მოლუსკებს, ბუდიდან იტაცებს კვერცხებსა და ბატყებს, იჭერს მეხეურ ხვლიკებსა და ბაყაყებს. ცხოველურ საკვებს აგროვებს ტოტებისა და ფოთლების ზედაპირიდან, ნაპრალებიდან, შეუძლია ფუტურო მერქნის ამოტეხა. ბუდობს ხის ფუღუროებში, დედალი დებს 2–4 კვერცხს. კარგად შინაურდება, ხშირად ჰყავთ ტყვეობაში (ცოცხლობს 50 წლამდე). გამოიყოფა სამი ქვესახეობა: Ramphastos vitellinus culminatus (Gould, 1833) — თავდაპირველად აღიწერა როგორც ცალკე სახეობა, გვხვდება ამაზონის ზემო წელზე, დასავლეთ ვენესუელიდან ჩრდილოეთ ბოლივიამდე; Ramphastos vitellinus vitellinus (Lichtenstein, 1823) — გვხვდება ვენესუელაში, გვიანაში, ჩრდილოეთ ბრაზილიაში, ტრინიდადზე; Ramphastos vitellinus ariel (Vigors, 1826) — თავდაპირველად აღიწერა როგორც ცალკე სახეობა, გვხვდება ცენტრალურ და აღმოსავლეთ ბრაზილიაში ამაზონის სამხრეთით. Ramphastos vitellinus culminatus Ramphastos vitellinus vitellinus Ramphastos vitellinus ariel ქვესახეობათა გავრცელება ქვესახეობათა გავრცელება ↑ 1.0 1.1 ЧЕРНОКЛЮВЫЙ ТУКАН, ТУКАН-АРИЕЛЬ — RHAMPHASTOS VITELLINUS. ЕДИНАЯ КОЛЛЕКЦИЯ ЦИФРОВЫХ ОБРАЗОВАТЕЛЬНЫХ РЕСУРСОВ. files.school-collection.edu.ru. ციტირების თარიღი: 22 ივლისი, 2020. ↑ South American Barbets. დაარქივებულია ორიგინალიდან — 2007-08-19. ციტირების თარიღი: 2007-08-19. ↑ ТУКАН ЧЕРНОКЛЮВЫЙ, ИЛИ АРИЭЛЬ. zoo-ekzo.ru. ციტირების თარიღი: 22 ივლისი, 2020. ↑ F. Gill & D. Donsker (Eds). (2019)Jacamars, puffbirds, toucans, barbets, honeyguides. IOC World Bird List (v 9.1). ციტირების თარიღი: 22 ივლისი, 2020.. ↑ „IOC World Bird List 6.4“. IOC World Bird List Datasets. doi:10.14344/ioc.ml.6.4.
გურამ შელია

გურამ შელია (დ. 18 აპრილი, 1953) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქართველ ტრადიციონალისტთა კავშირი“. გურამ შელია — საქართველოს პარლამენტის ოფიციალური საიტი
დიდპირა ყაპყაპი (გვარი)

დიდპირა ყაპყაპი (ლათ. Eurystomus) — ფრინველთა გვარი ყაპყაპისნაირთა რიგისა. მათი სხეულის სიგრძეა 25–32 სმ, მასა 90–200 გრამი, ფრთების შლილი 60–70 სმ. დიდთავიანი ფრინველებია, აქვთ მკვრივი აგებულება. ნისკარტი და ფეხები ძლიერია და მოკლეა, პირის ჭრილი გადადის თვალის დონემდე, ხახა ფართოა (აქედან სახელწოდება). თვალები დიდი, ფრთები ფართო და გრძელი, კუდი დამოკლებული. შეფერილობაში ჭარბობს მწვანე-ცისფერი, ლურჯ-იისფერი, წითური და ლილისფერი ტონები, ნიკარტი წითელი ან ყვითელია. ფრენს მანევრულად, სპეციალიზირებულები არიან ხის ტანზე დიდი ზომის მწერების დაჭერაში, ხშირად ნადირობენ ჯგუფებად. უპირატესობას ანიჭებენ ტყისპირებსა და ველობებს. ბუდობენ ცალკეულ წყვილებად მაღალი ხეების ფუღუროებში. დებენ 4–6 კვერცხს. ცნობილია 4 სახეობა. გავრცელებული არიან აფრიკის, აზიის, ავსტრალიისა და მიმდებარე კუნძულების ტროპიკებში. ჩვეულებრივი დიდპირა ყაპყაპის (E. orientalis) არეალი ჩრდილოეთით ვრცელდება იაპონიამდე, კორეასა და რუსეთის შორეულ აღმოსავლეთამდე. ზომიერი განედებიდან ზამთარში ტროპიკებში მიფრინავს, ბრუნდება ფოთლების გამოსვლის შემდეგ. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 198. ↑ Коблик Е. А. ШИРОКОРОТЫ // Большая российская энциклопедия. т. 35. — М., 2017. — стр. 42.
ირაკლი შენგელაია

ირაკლი შენგელაია (დ. 10 იანვარი, 1947, თბილისი — გ. 7 ნოემბერი, 2022, იქვე) — ქართველი პოლიტიკოსი. საქართველოს პრეზიდენტობის კანდიდატი (1991), სახელმწიფო საბჭოს წევრი (1992), საქართველოს III მოწვევის პარლამენტის წევრი (1992-95). დაიბადა 1947 წლის 10 იანვარს თბილისში. 1971 წელს დაამთავრა საქართველოს პოლიტექნიკური ინსტიტუტის საინფორმაციო-გამზომი ტექნიკის ფაკულტეტი. 1980-90-იან წლებში იყო ეროვნული მოძრაობის ერთ ერთი ლიდერი. სხვადასხვა დროს იყო ეროვნული სამართლიანობის კავშირის (1987-1989), რესპუბლიკურ-ფედერალისტური პარტიისა (1989-1990) და ქრისტიანულ-დემოკრატიული კავშირის (1990-93) თავმჯდომარე. შენგელაიას რესპუბლიკურ-ფედერალისტური პარტია, ლიბერალურ-დემოკრატიულ ეროვნულ პარტია, დემოკრატიული არჩევანი საქართველოსთვის-დასი, მწვანეთა პარტია და ქრისტიანულ-დემოკრატიული კავშირთან ერთად ბლოკ თავისუფლების შემადგენლობაში მონაწილეობდა უზენაესი საბჭოს 1990 წლის არჩევნებში, ხოლო 1992 წლის არჩევნებში ბლოკ „11 ოქტომბრის“ შემადგენლობაში სახალხო ფრონტთან, რესპუბლიკურ პარტიასთან და დემოკრატიული არჩევანი საქართველოსთვის-თან ერთად. 1991 წელს შენგელაია იყო ბლოკ „თავისუფლების“ პრეზიდენტობის კანდიდატი. 1992 წელს იყო სახელმწიფო საბჭოს წევრი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“. იყო ხელისუფლებისა და მმართველობის ცენტრალურ და ადგილობრივ ორგანოთა რეფორმების საპარლამენტო კომისიის თავმჯდომარე, საკონსტიტუციო კომისიის წევრი. ირაკლი შენგელაია — ბიბლიოვიკი ↑ ეროვნული მოძრაობის ერთ-ერთი ლიდერი ირაკლი შენგელაია გარდაიცვალა
ზურაბ შენგელია

ზურაბ შენგელია (დ. 17 აპრილი, 1946) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“. ზურაბ შენგელია — საქართველოს პარლამენტის ოფიციალური საიტი
მურთაზ ჩაკვეტაძე

მურთაზ ჩაკვეტაძე (დ. 2 თებერვალი, 1948) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი (ცაგერის მაჟორიტარი). მურთაზ ჩაკვეტაძე — საქართველოს პარლამენტის ოფიციალური საიტი
ანზორ ჩარქსელიანი

ანზორ ჩარქსელიანი (დ. 23 ნოემბერი, 1935, უშგული, ახლანდ. მესტიის მუნიციპალიტეტი) — ქართველი ეკონომისტი. 1959 წელს დაამთავრა საქართველოს სასოფლო-სამეურნეო ინსტიტუტის ეკონომიკა-ორგანიზაციის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „აგრარული კავშირი“. ანზორ ჩარქსელიანი — საქართველოს ბიოგრაფიული ლექსიკონი ანზორ ჩარქსელიანი — საქართველოს პარლამენტის ოფიციალური საიტი
დიმიტრი ჩიტლოვი

დიმიტრი ჩიტლოვი (დ. 5 აპრილი, 1935, სოფ. ახალიკი, ახლანდ. წალკის მუნიციპალიტეტი — გ. 4 ნოემბერი, 2022) — ქართველი თანამდებობის პირი, იურისტი, მეცნიერი. 1961 წელს დაამთავრა სარატოვის იურიდიული ინსტიტუტი. 1992-1995 წლებში იყო საქართველოს მე-3 მოწვევის პარლამენტის წევრი (წალკის მაჟორიტარი). დიმიტრი ჩიტლოვი — საქართველოს ბიოგრაფიული ლექსიკონი დიმიტრი ჩიტლოვი — საქართველოს პარლამენტის ოფიციალური საიტი
ბან-პა-ინის სამეფო სასახლე

ბან-პა-ინის სამეფო სასახლე (ტაი. พระราชวังบางปะอิน), აგრეთვე ცნობილი როგორც ზაფხულის სასახლე — სასახლის კომპლექსი, რომელსაც ტაილანდის მეფეები საზაფხულო რეზიდენციად იყენებდნენ. სასახლე მდინარე ჩაო ფრაიას სანაპიროზე მდებარეობს პან-პა-ინის რაიონში, აიუთაიას პროვინციაში. კომპლექსი ააშენა მეფე პრასატ თონმა, თუმცა თითქმის მთელი XVIII-XIX ს. მანძილზე ცარიელი და მიუხედავი იყო. XIX საუკუნის შუა წლებში მეფე მონკუტმა ის აღადგინა. ამჟამად შემორჩენილი შენობების უმეტესობა 1872-1889 წლებშია აგებული მეფე ჩულალონკორნის მიერ. კომპლექსი მოიცავს ვრცელ ბაღებს და ველებს, „სამოთხის ნათებას“, ჩინური სტილის სამეფო სასახლესა და გვირგვინის ოთახს; ასევე სამეფო რეზიდენციას, სათვალთვალო კოშკს და პავილიონს მცირე ტბის შუაგულში. კომპლექსი ღიაა ტურისტებისთვის. მეფე ბუმიბოლ ადულიდეი და მისი ოჯახი სასახლეს მხოლოდ ბანკეტებისთვის და სპეციალური ღონისძიებებისთვის იყენებენ. შეგიძლიათ იხილოთ მედიაფაილები თემაზე „ბან-პა-ინის სამეფო სასახლე“ ვიკისაწყობში. Official website at palaces.thai.net
ზემო ვესტ-საიდი

ზემო ვესტ-საიდი (Upper West Side) — უბანი ქალაქ ნიუ-იორკის მანჰეტენის რაიონში, რომელიც ცენტრალ პარკსა და მდ. ჰუძონს შორის მდებარეობს 59-ე ქუჩის ზევით. ზემო ისტ-საიდის მსგავსად, ზემო ვესტ-საიდი მეტწილად საცხოვრებელი და საყიდლების უბანია, რომლის მცხოვრებთა უმეტესობა მანჰეტენის უფრო კომერციული მიდთაუნსა და ქვემო მანჰეტენზე მუშაობს. მიუხედავად იმისა, რომ დღეს ეს განსაზღვრება უკვე ბევრს აღარ ნიშნავს, ზემო ვესტ-საიდი ყოველთვის ასოცირდებოდა ნიუ-იორკის ლიბერალულ კულტურულ და შემოქმედებით მოქალაქეებთან, მაშინ როდესაც ზემო ისტ-საიდზე უფრო კონსერვატიული კომერციული და ბიზნეს ტიპის ხალხი ცხოვრობს. უბანი მჭიდროდდასახლებულია და აქ მცხოვრებთა საშუალო შემოსავალი ბევრად აჭარბებს მანჰეტენის ზოგად საშუალო მაჩვენებელს.
მიწის ბეღურა

მიწის ბეღურა (ლათ. Pyrgilauda) — მცირე ზომის ფრინველთა გვარი ბეღურასებრთა ოჯახისა. მათი სხეულის სიგრძეა დაახლ. 15 სმ. შეფერილობის საერთო ტონი მოწითურო-მურა ან მორუხოა მუქი ჭრელი ლაქებით, კუდზე ღია ზოლებით; მამლებს თავსა და ყელზე შავი ნიშნები აქვთ. ფეხები ძლიერია, უკანა თითის ბრჭყალი გასწორებულია. ცნობილია 4 სახეობა. გავრცელებული არიან ცენტრალური აზიის სტეპებისა და მთიანეთების არიდულ ლანდშაფტებში (ზღვის დონიდან 2000-დან 5000 მეტრამდე). მისდევენ განსაკუთრებით მიწურ ცხოვრებას; კარგად დარბიან. მკვიდრი ფრინველებია, შემოდგომა-ზამთრის პერიოდში ასრულებენ ადგილობრივ მომთაბარეობებს. ზამთარში იკვებებიან თესლებით, ზაფხულში ზრდასრულებისა და ბარტყების რაციონის მთავარ ნაწილს მწერები შეადგენენ. ბუდობენ ცალკეულ წყვილებად, იყენებენ მცირე ზომის მღრღნელების (უმთავრესად მებულულეების) სოროებს. ბუდე წარმოადგენს ღინღლითა და ბეწვით დაწნულ და მცირე რაოდენობით მცენარეულმასალადამატებულ ბირთვისებრ კამერას გვერდითი შესასვლელით; განლაგებულია 50 სმ-ის სიღრმეზე მიწისქვეშა გვირაბში, შესასვლელიდან 3,5 მეტრამდე მანძილზე. ზამთარში არიან დიდ გუნდებად. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 14, 103, 223. ↑ Иваницкий В. В. ЗЕМЛЯНЫЕ ВОРОБЬИ // Большая российская энциклопедия. т. 10. — М., 2008. — стр. 434.
ალექსანდრე საბაშვილი

ალექსანდრე საბაშვილი (დ. 26 თებერვალი, 1917, ბათუმი — გ. 1971) — ქართველი არქიტექტორი. საქართველოს არქიტექტორთა კავშირის გამგეობის წევრი. დიდი სამამულო ომის (1941–1945) მონაწილე. ალექსანდრე საბაშვილი დაიბადა ბათუმში. 1941 წელს დაამთავრა საქართველოს ინდუსტრიული ინსტიტუტი თბილისში. მსახურობდა არქიტექტორად საბჭოთა კავშირის საავიაციო მრეწველობის სამინისტროს სახელმწიფო საპროექტო ინსტიტუტში (მოსკოვი, 1946), „საქკომუნპროექტში“ (1947, შემდგომში — „საქქალაქმშენსახპროექტი“); 1954 წლიდან გარდაცვალებამდე იყო დირექტორი. საცხოვრებელი სახლები ფილისა და ტუშინოში (1946, ვ. საუკესთან ერთად), ადმინისტრაციული ცენტრები თერჯოლაში, ტყიბულსა და ზუგდიდში (1948), ი. სტალინის ძეგლი გურჯაანში (1949); თბილისში: მწერალ კონსტანტინე გამსახურდიას საცხოვრებელი სახლი „კოლხური კოშკი“ (1948), საცხოვრებელი სახლი ზ. ფალიაშვილის ქუჩაზე (1949; გ. გრესელთან ერთად), სპორტული კომპლექსი (1949; ვ. ბერიძესთან ერთად), საცხოვრებელი სახლი ვ. ბარნოვის ქუჩაზე (1956; შ. დავითაშვილთან და ნ. მესხთან ერთად), „საქქალაქმშენსახპროექტის“ ადმინისტრაციული შენობა (1962; ს. რევიშვილთან, დ. ჩოფიკაშვილთან და სხვებთან ერთად), თბილისის სახელმწიფო უნივერსიტეტის კომპლექსი (1970; შ. კაჭკაჭიშვილთან, ლ. მეძმარიაშვილთან და სხვებთან ერთად) და სხვა. 1961 — საქართველოს დამსახურებული ინჟინერი საპატიო ნიშნის ორდენი საქართველოს დამსახურებული არქიტექტორი ენციკლოპედია „თბილისი“, თბ., 2002. — გვ. 762, ISBN 99928-20-32-2. საქართველოს არქიტექტორთა და მშენებელთა ენციკლოპედია, გვ. 494, თბ., 2017. ალექსანდრე საბაშვილი — საქართველოს ბიოგრაფიული ლექსიკონი
OnePlus 6

OnePlus 6 — ჩინური კომპანია OnePlus-ის მიერ 2018 წლის 16 მაისს ლონდონში წარმოდგენილი სმარტფონი. DxoMark-მა OnePlus 6-ის კამერა 96 ქულით შეაფასა. 100 ქულა დააგროვა ფოტოს რეჟიმმა, 87 ქულა — ვიდეოს რეჟიმმა. კომპანიის თქმით, OnePlus 6 წყალგამძლე და მტვერგაუმტარია, მაგრამ მოდელს არ გააჩნია IP სერტიფიკატი. 2018 წლის ივლისში გამოჩნდა შეტყობინებები უკანა თავსახურის ბზარზე, რომელიც ჩნდებოდა ფიზიკური ზემოქმედების გარეშე ხმის გადამრთველის გვერდით. ამასთანავე სოცქსელებში გახშირდა მომხმარებელთა ჩივილები დისპლეის ციმციმის გამო. მათი თქმით, პრობლემები გამოჩნდა OxygenOS 5.1.8 პროგრამული უზრუნველყოფის განახლების შემდეგ. პრობლემა გამოასწორეს OxygenOS 5.1.11 ვერსიაში. კომპანიის თქმით, OnePlus 6-მა პირველ დღესვა დაამყარა რეკორდი და იქცა OnePlus-ის მოწყობილობათა შორის ყველაზე სწრაფად გაყიდვად სმარტფონად. 2019 წლის ივნისში კომპანიამ განცხადა, რომ 22 დღეში გაიყიდა OnePlus სმარტფონის 1 მილიონი ცალი. OnePlus 6 ↑ OnePlus 6 – ყველაზე იაფი ფლაგმანური სმარტფონი. Review. დაარქივებულია ორიგინალიდან — 2020-07-24. ↑ Full phone specifications OnePlus 6. GSMArena. ↑ OnePlus 6 review: The alternative flagship. DxOmark. ↑ The OnePlus 6 is actually water-resistant, but don't go swimming with it. phoneArena. ↑ Защищен ли OnePlus 6 от попадания воды?. AndroidInsider. ↑ Screen flickering. Official Forum OnePlus. ↑ Пользователи OnePlus 6 жалуются на мерцание подсветки экрана. GaGadget. ↑ OnePlus 6 gets OxygenOS 5.1.11 with display flicker fix and improved HDR mode. xda Developers. დაარქივებულია ორიგინალიდან — 2020-07-23. ↑ Новая прошивка убрала баг с экраном OnePlus 6 и улучшила режим HDR. iXBT. ↑ OnePlus 6 установил рекорд по продажам и получил обновление для замедленной видеосъемки. iXBT. ↑ The OnePlus 6 Is The Fastest Selling OnePlus Device, Gets New Update That Brings Slo-Mo & “Hide Notch” Feature. GizmoChina. ↑ The OnePlus 6 has sold 1 million units in 22 days, making it the fastest-selling OnePlus phone yet. Android Police.